Infoboks Island - Danmark UEFA Nations League A Gruppe 2 (11/10) YouBet 3,50 3,45 2,05

Danmark ryger op i andet seedingslag i lodtrækningen til VM i Rusland, hvis Winston Reid og New Zealand natten til torsdag slår Peru ud og selv kvalificerer sig til slutrunden.

Danmark er klar til VM-slutrunden i fodbold i Rusland næste sommer, og FIFA trækker 1. december lod til det indledende gruppespil.

Allerede nu står det klart, at Danmark ved lodtrækningen enten bliver seedet i andet eller tredje seedingslag. Det afhænger af de sidste playoff-kampe i de kommende dage, og Danmark skal håbe på hjælp fra Winston Reid og New Zealand for at komme op i andet lag.

Den tidligere danske U-landsholdsspiller tørner som bekendt ud for New Zealand som A-landsholdsspiller, og natten til fredag gæster de Peru med 0-0 fra første opgør som udgangspunkt.

Vinder Reid og kompagni samlet, er Danmark i andet seedingslag. Taber New Zealand samlet, er Danmark i tredje seedingslag.

Det foreløbige VM-felt og deres seedinger:

Første lag: Rusland, Brasilien, Belgien, Tyskland, Polen, Portugal, Frankrig, Argentina

Andet lag: Mexico, England, Spanien, Uruguay, Colombia, Schweiz, Kroatien - samt enten Peru eller Danmark

Tredje lag: Iran, Costa Rica, Egypten, Senegal, Tunesien, Sverige, Island - samt enten Danmark eller Serbien.

Fjerde lag: Japan, Sydkorea, Saudi Arabien, Nigeria, Panama, Marokko - samt den samlede vinderen af Australien-Honduras og enten New Zealand eller Serbien

FIFA bekræftede i september, at verdensranglisten fra oktober vil afgøre seedingslagene ved lodtrækning, hvorfor de nuværende playoff, kvalifikation og testkampe ingen betydning får.

Hver gruppe må maksimalt indeholde to europæiske nationer og maksimalt én nation fra hver af de andre regionale forbund.